गोदान दिल्ली, 21 नभेम्बर: बे बोसोराव जोबोद गुसु जागोन। लोगोसे हादरनाङै बिदुङाबो थांनाय माखासे बोसोरफोरनिख्रुइ जोबोद बाङाइसिनआव थाहैगोन होन्नानै भारतयारि बोथोर बिगियान बिफान (आइएमडि) आ हमदांदों। बे बोसोराव ला नीनानि थासारि सोमजिबाय, जायनि जाहोनाव गोबां गुसु जानायजों लोगोसे बेयो गोबाव समसिम थागोनबो। बबेखानि बे ला नीनाया मा? जायनि जाहोनआव बोथोराव एसेबां गिदिर सोलायनायखौ नुनो मोन्नाय जादों। मख'नो गोनांदि, बे ला नीनाया ग्लबेल बोथोर सोलायनाय नेमखान्थिनि मोनसे मख'जाथाव बाहागो। बे सोदोबआ स्पेनिश रावनि, जायनि ओंथिया सासे उन्दै गथ'। सान्जा लैथोमा ओन्सोलनि सा बाहागोआव रानस्राव बारहावानि नारसिन्नायाव बेबादि थासारिआ सोमजिदों, जायजों लैथोनि सा बाहागोनि बिदुङा जोबोद बाङाइ जायो। मानोना बेनि थोंजों गोहोमआ मुलुग नाङैनि बिदुंनि सायाव गोग्लैयो आरो बेयावनो गोबां गुसु जायो। मोनसे खांरिबिलाइनि रिपर्टनि बादिब्ला, ला नीनाया 9 दाननिफ्राय लानानै बोसोर नाङैसिम जानो हागौ। बे बोसोराव हादरनि सा बाहागोयाव जोबोद गुसु जागोन। बे फैनायजों मुलुगनि बोथोरनि सायाव गोहोम गोग्लैनायखौ नुनो मोन्नाय जादों आरो अखा, गुसु, गरम जेरावबो फारागथिखौ नुनो मोन्नाय जादों। बेनि गेजेरजों रेहायनि बाथ्राया बेनोदि, बे मोननैबो थासारिआ बोसोरफ्रोमबो जायो, बबेखानि बेखौ 3-7 बोसोरनि गेजेराव नुनो मोन्नाय जायो। बोथोर बिफाननि बादिब्ला, जुदि मेक्सिमाम बिदुङा सरासनसऱा बिदुंनिफ्राय 4.5 डिग्री सेल्सियाससिम गाहायाव फैयोब्ला बेबादि सानखौ गुसु सान बुंनाय जायो। बेराफार्से जुदि मेक्सिमाम बिदुङा सरासन्स्रा बिदुंनिफ्राय 7-12 डिग्री सेल्सियाससिम गाहायाव थाङोब्ला बेखौ जोबोद गुसु बोथोर बुंनाय जायो।